ÜRO Maailma Turismiorganisatsiooni prognoosides paigutub Läänemere piirkond Euroopas aastani 2020 kahe kõige kiirema kasvuga turismiregiooni vahele, neid ühtlasi ka sidudes. Need on Põhja-Euroopa ning Kesk- ja Ida-Euroopa. Neljapäeval, 15. mail Pärnus toimuv Põhjala Foorum "Loovvõrgustikud turismimajanduses" pakub võimalust osa saada Põhjamaade, Eesti ja Läti turismiekspertide kogemustest ja innovatiivsete lahenduste leidmisest Läänemere piirkonna turismi arendamises.